CELEX: 62010FA0118
Language: el
Date: 2012-10-02 00:00:00
Title: Υπόθεση F-118/10: Απόφαση του Δικαστηρίου Δημόσιας Διοίκησης (πρώτο τμήμα) της 2ας Οκτωβρίου 2012 — Ψαρράς κατά ENISA (Υπαλληλική υπόθεση — Τοποθέτηση — Τοποθέτηση σε νέα θέση — Συμφέρον της υπηρεσίας — Άδεια για προσωπικούς λόγους)

9.2.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 38/30
            
         Απόφαση του Δικαστηρίου Δημόσιας Διοίκησης (πρώτο τμήμα) της 2ας Οκτωβρίου 2012 — Ψαρράς κατά ENISA
   (Υπόθεση F-118/10) (1)
   
   (Υπαλληλική υπόθεση - Τοποθέτηση - Τοποθέτηση σε νέα θέση - Συμφέρον της υπηρεσίας - Άδεια για προσωπικούς λόγους)
   2013/C 38/56
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: Αριστείδης Ψαρράς (Ηράκλειο, Ελλάδα) (εκπρόσωποι: αρχικώς É. Boigelot και S. Woog, δικηγόροι, στη συνέχεια É. Boigelot, δικηγόρος)
   
      Καθού-εναγόμενος: Ευρωπαϊκός Οργανισμός για την Ασφάλεια Δικτύων και Πληροφοριών (εκπρόσωποι: E. Maurage, επικουρούμενος από τους D. Waelbroeck και A. Duron, δικηγόρους)
   
      Αντικείμενο
   
   Υπαλληλική υπόθεση — Αφενός, αίτημα ακυρώσεως της αποφάσεως περί παύσεως του προσφεύγοντος-ενάγοντος από τα καθήκοντα του λογιστή του Οργανισμού και περί διορισμού άλλου ατόμου στην ίδια θέση. Αφετέρου, αίτημα καταβολής στον προσφεύγοντα-ενάγοντα ενός ποσού προς ικανοποίηση της βλάβης την οποία υπέστη εξ αιτίας των προσβαλλομένων πράξεων και της ηθικής παρενοχλήσεως της οποίας ισχυρίζεται ότι υπήρξε θύμα.
   
      Διατακτικό
   
   Το Δικαστήριο Δημόσιας Διοίκησης αποφασίζει:
   
               1)
            
            
               Ακυρώνει την από 7 Φεβρουαρίου 2010 απόφαση του διοικητικού συμβουλίου του Ευρωπαϊκού Οργανισμού για την Ασφάλεια Δικτύων και Πληροφοριών περί άμεσης παύσεως του Α. Ψαρρά από τα καθήκοντα του λογιστή και περί διορισμού του Χ., υπαλλήλου στην υπηρεσία προϋπολογισμού, στη θέση του λογιστή για αόριστη διάρκεια, καθώς και την απόφαση περί τοποθετήσεως του Α. Ψαρρά σε νέα θέση, την οποία έλαβε βάσει της πρώτης αποφάσεως ο εκτελεστικός διευθυντής την 1η Μαρτίου 2010.
            
         
               2)
            
            
               Απορρίπτει την προσφυγή-αγωγή κατά τα λοιπά.
            
         
               3)
            
            
               Ο Ευρωπαϊκός Οργανισμός για την Ασφάλεια Δικτύων και Πληροφοριών φέρει τα δικαστικά έξοδά του και καταδικάζεται να φέρει τα δικαστικά έξοδα του Α. Ψαρρά.
            
         
      (1)  EE C 63 της 26.2.2011, σ. 34.